CELEX: 31984D0048
Language: el
Date: 1984-01-17 00:00:00
Title: 84/48/ΕΟΚ: Απόφαση της Επιτροπής της 17ης Ιανουαρίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Γαλλία σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό)

Avis juridique important

|

31984D0048

84/48/ΕΟΚ: Απόφαση της Επιτροπής της 17ης Ιανουαρίου 1984 σχετικά με την εφαρμογή της μεταρρύθμισης των γεωργικών διαρθρώσεων στη Γαλλία σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 031 της 02/02/1984 σ. 0022 - 0022

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 17ης Ιανουαρίου 1984  σχετικά με την εφαρμογή της μεταρρύθμισης των γεωργικών διαρθρώσεων στη Γαλλία σύμφωνα με τον τίτλο ΙΙ της οδηγίας 75/268/ΕΟΚ του Συμβουλίου  (Το κείμενο στη γαλλική γλώσσα είναι το μόνο αυθεντικό)  (84/48/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 82/436/ΕΟΚ (2), και ιδίως το άρθρο 18 παράγραφος 3,  την οδηγία 75/268/ΕΟΚ του Συμβουλίου της 28ης Απριλίου 1975 περί της ορεινής γεωργίας σε ορισμένες μειονεκτικές περιοχές (3), όπως τροποποιήθηκε τελευταία από την οδηγία 82/786/ΕΟΚ (4), και ιδίως το άρθρο 13,  Εκτιμώντας:  ότι η γαλλική κυβέρνηση ανακοίνωσε, στις 11 Νοεμβρίου 1983, σύμφωνα με το άρθρο 17 παράγραφος 4 της οδηγίας 72/159/ΕΟΚ και το άρθρο 13 της οδηγίας 75/268/ΕΟΚ, τις ακόλουθες διατάξεις:  - υπουργική απόφαση της 28ης Ιανουαρίου 1983 σχετικά με τις ενισχύσεις που χορηγούνται σε ορισμένες κατηγορίες κατόχων γεωργικών εκμεταλλεύσεων των ορεινών και μειονεκτικών περιοχών,  - διάταγμα 83-103 της 15ης Φεβρουαρίου 1983, που τροποποιεί το ψήφισμα 77-566 της 3ης Ιουνίου 1977 για την ορεινή γεωργία και τη γεωργία σε ορισμένες μειονεκτικές περιοχές·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή πρέπει να αποφασίσει αν, εφόσον ληφθεί υπόψη η ανακοίνωση που αναφέρθηκε προηγουμένως, οι διατάξεις που εφαρμόζονται προς το παρόν στη Γαλλία και αφορούν τη θέση σε εφαρμογή της οδηγίας 75/268/ΕΟΚ εξακολουθούν να πληρούν τους όρους για οικονομική συμμετοχή της Κοινότητας στην κοινή δράση που αναφέρεται στο άρθρο 13 της οδηγίας 75/268/ΕΟΚ·  ότι οι διατάξεις που αναφέρθηκαν ανταποκρίνονται στους όρους και τους στόχους της οδηγίας 75/268/ΕΟΚ·  ότι ζητήθηκε η γνώμη της Επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων (FEOGA) επί των δημοσιονομικών θεμάτων·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στη Γαλλία και αφορούν τη θέση σε εφαρμογή της οδηγίας 75/268/ΕΟΚ, εφόσον ληφθούν υπόψη η υπουργική απόφαση της 28ης Ιανουαρίου 1983 και το διάταγμα 83-103 της 15ης Φεβρουαρίου 1983, εξακολουθούν να πληρούν τους όρους που απαιτούνται για την οικονομική συμμετοχή της Κοινότητας στην κοινή δράση που αναφέρεται στο άρθρο 13 της εν λόγω οδηγίας.  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 17 Ιανουαρίου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 193 της 3. 7. 1982, σ. 37.  (3) ΕΕ αριθ. L 128 της 19. 5. 1975, σ. 1.  (4) ΕΕ αριθ. L 327 της 24. 11. 1982, σ. 19.